
住讜讟讛 诪讝 注"讗 - 驻讬专讜砖 砖讟讬讬谞讝诇抓

专讘 讜砖诪讜讗诇 谞讞诇拽讜 讘讻讱, 讞讚 [讗讞讚] 诪讛诐 讗诪专: 谞住 讛讬讛 讝讛. 讜讞讚 [讜讗讞讚] 诪讛诐 讗诪专: 谞住 讘转讜讱 谞住. 讜诪住讘讬专讬诐: 诪讗谉 讚讗诪专 [诪讬 砖讗讜诪专] 砖讛讬讛 讝讛 谞住 鈥�/b> 讬注专 讛讜讛 [讛讬讛] 讘讗讜转讜 诪拽讜诐, 讗讘诇 讚讜讘讬诐 诇讗 讛讜讜 [讛讬讜] 砖诐 讜谞注砖讛 谞住 讜谞讜爪专讜. 诪讗谉 讚讗诪专 [诪讬 砖讗讜诪专] 砖讛讬讛 讝讛 谞住 讘转讜讱 谞住 鈥�/b> 诇讗 讬注专 讛讜讛 [讛讬讛] 砖诐 讜诇讗 讚讜讘讬诐 讛讜讜 [讛讬讜] 砖诐. 讜砖讜讗诇讬诐: 讜诇诪讛 讛讜爪专讱 诇注砖讜转 谞住 讘转讜讱 谞住? 讜诇讬讛讜讬 [讜砖讬讛讬讜] 讚讜讘讬诐 讜砖诇讗 诇讬讛讜讬 [讬讛讬讛] 讬注专 砖注爪诐 讛讬注专 诇讗 讛讬讛 讘讜 谞住 讻诇诇! 讜诪住讘讬专讬诐: 讚讘注讬转讬 [砖讛讚讜讘讬诐 诪驻讞讚讬诐] 讘砖讟讞 讙诇讜讬. 讗讘诇 讘转讜讱 讛讬注专, 砖讛讜讗 诪拽讜诪诐, 讛诐 诪转谞驻诇讬诐 讗驻讬诇讜 注诇 讘谞讬 讗讚诐.


讗诪专 专' 讞谞讬谞讗: 讘砖讘讬诇 讗专讘注讬诐 讜砖谞讬诐 拽专讘谞讜转 砖讛拽专讬讘 讘诇拽 诪诇讱 诪讜讗讘 讻讗砖专 讘讬拽砖 讘诇注诐 诇拽诇诇 讗转 讬砖专讗诇 讛讜讘拽注讜 诪讬砖专讗诇 讗专讘注讬诐 讜砖谞讬诐 讬诇讚讬诐 讘讗讜转讜 诪注砖讛 注诐 讗诇讬砖注. 讜砖讜讗诇讬诐: 讗讬谞讬 [讜讻讬 讻谉 讛讜讗]? 讛讗诐 诇讻讱 讛讘讬讗讜 讛拽专讘谞讜转 砖讛拽专讬讘?


讜讛讗诪专 [讜讛专讬 讗诪专] 专讘 讬讛讜讚讛 讗诪专 专讘: 诇注讜诇诐 讬注住讜拽 讗讚诐 讘转讜专讛 讜讘诪爪讜转, 讜讗祝 注诇 驻讬 砖注讜住拽 讘讛诐 砖诇讗 诇砖诪讛. 砖诪转讜讱 砖诇讗 诇砖诪讛 讘讗 诇砖诪讛. 砖讛专讬 讘砖讻专 讗专讘注讬诐 讜砖谞讬诐 拽专讘谞讜转 砖讛拽专讬讘 讘诇拽 诪诇讱 诪讜讗讘 讝讻讛 讜讬爪转讛 (讬爪讗讛) 诪诪谞讜 专讜转 砖讬爪讗 诪诪谞讜 砖诇诪讛 砖讛拽专讬讘 讙诐 讛讜讗 讛专讘讛 拽专讘谞讜转, 砖讻转讜讘 讘讬讛 [讘讜] "讗诇祝 注诇讜转 讬注诇讛 砖诇诪讛" (诪诇讻讬诐 讗 讙, 讚). 讜讻谉 讗诪专 专' 讬讜住讬 讘谉 讞讜谞讬: 专讜转 讘转讜 砖诇 注讙诇讜谉 讘谞讜 砖诇 讘诇拽 讛讬转讛! 讜诪砖讬讘讬诐: 转讗讜转讜 诪讬讛讗 [注诇 讻诇 驻谞讬诐] 诇拽诇诇讛 讛讜讬 [讛讬转讛] 讜诇讻谉 讙专诐 讛讚讘专 讙诐 拽诇诇讛.


 谞讗诪专 砖诐: "讜讬讗诪专讜 讗谞砖讬 讛注讬专 讗诇 讗诇讬砖注 讛谞讛 谞讗 诪讜砖讘 讛注讬专 讟讜讘 讻讗砖专 讗讚谞讬 专讗讛 讜讛诪讬诐 专注讬诐 讜讛讗专抓 诪砖讻诇转" (诪诇讻讬诐 讘 讘, 讬讟), 讜砖讜讗诇讬诐: 讜讻讬 诪讗讞专 砖诪讬诐 专注讬诐 讜讗专抓 诪砖讻诇转, 讗诇讗 诪讛 讟讜讘转讛? 讗诪专 专' 讞谞讬谉: 讞谉 诪拽讜诐 注诇 讬讜砖讘讬讜, 砖诇诪专讜转 讛讞住专讜谞讜转 讗谞砖讬诐 讗讜讛讘讬诐 讗转 诪拽讜诪诐. 讗诪专 专' 讬讜讞谞谉: 砖诇砖讛 讞讬谞讜转 讛谉 砖驻讜注诇讜转 讘爪讜专讛 讚讜诪讛: 讞谉 诪拽讜诐 注诇 讬讜砖讘讬讜, 讞谉 讗砖讛 注诇 讘注诇讛 诇诪专讜转 砖讬讻讜诇讬诐 诇讛讬讜转 讘讛 讞住专讜谞讜转, 讞谉 诪拽讞 注诇 诪拽讞讜 讞谉 砖诇 讛讚讘专 注诇 讝讛 砖拽谞讛 讗讜转讜, 砖讛讜讗 讟讜讘 讘注讬谞讬讜.


讗 转谞讜 专讘谞谉 [砖谞讜 讞讻诪讬诐]: 砖诇砖讛 讞诇讗讬谉 讞诇讛 讗诇讬砖注: 讗讞讚 讻注讜谞砖 注诇 砖讙讬专讛 讚讜讘讬诐 讘转讬谞讜拽讜转, 讜讗讞讚 谞注谞砖 注诇 砖讚讞驻讜 诇讙讞讝讬 讘砖转讬 讬讚讬诐 讜诇讗 讛谞讬讞 诇讜 讚专讱 诇讞讝讜专 讘讜, 讜讗讞讚 砖诪转 讘讜, 砖谞讗诪专 讘讜 讞讜诇讬 砖诇讜砖 驻注诪讬诐: "讜讗诇讬砖注 讞诇讛 讗转 讞诇讬讜 讗砖专 讬诪讜转 讘讜" (诪诇讻讬诐 讘 讬讙, 讬讚).


转谞讜 专讘谞谉 [砖谞讜 讞讻诪讬诐]: 诇注讜诇诐 转讛讗 砖诪讗诇 讚讜讞讛 讜讬诪讬谉 诪拽专讘转 砖讙诐 讗诐 讚讜讞讬诐 转诇诪讬讚, 注讚讬讬谉 爪专讬讻讬诐 诇转转 诇讜 驻转讞 诇讞讝讜专 讘讜, 诇讗 讻讗诇讬砖注 砖讚讞驻讜 诇讙讞讝讬 讘砖转讬 讬讚讬讜, 讜诇讗 讻讬讛讜砖注 讘谉 驻专讞讬讛 砖讚讞驻讜 诇讬砖讜 讛谞讜爪专讬 讘砖转讬 讬讚讬讜.


讜诪驻专砖讬诐: 讗诇讬砖注 诪讗讬 讛讬讗 [诪讛 讛讬讛] 讛诪注砖讛, 讚讻转讬讘 [砖谞讗诪专]: "讜讬讗诪专 谞注诪谉 (诇讙讬讞讝讬) 讛讜讗诇 拽讞 讻讻专讬诐" (诪诇讻讬诐 讘 讛, 讻讙) 讜讻转讬讘 [讜谞讗诪专]: "讜讬讗诪专 讗诇讬讜 (讗诇讬砖注 诇讙讬讞讝讬) 诇讗 诇讘讬 讛诇讱 讻讗砖专 讛驻讱 讗讬砖 诪注诇 诪专讻讘转讜 诇拽专讗转讱 讛注转 诇拽讞转 讗转 讛讻住祝 讜诇拽讞转 讘讙讚讬诐 讜讝讬转讬诐 讜讻专诪讬诐 讜爪讗谉 讜讘拽专 讜注讘讚讬诐 讜砖驻讞讜转"  (诪诇讻讬诐 讘 讛, 讻讜).


 讜砖讜讗诇讬诐:  讜诪讬 砖拽讬诇 讻讜诇讬 讛讗讬 [讜讛讗诐 诇拽讞 讗转 讻诇 讝讛] 讛诇讗 专拽 讻住祝 讜讘讙讚讬诐 讛讜讗 讚砖拽讬诇 [砖诇拽讞]! 讗诪专 专' 讬爪讞拽: 讘讗讜转讛 砖注讛 讛讬讛 讗诇讬砖注 注讜住拽 讘住讜讙讬讛 砖诇 砖诪谞讛 砖专爪讬诐 讛诪讟诪讗讬诐, 讗诪专 诇讜 诇讙讬讞讝讬: 专砖注, 讛讙讬注 注转 注讘讜专讱 诇讬讟讜诇 讘注讜诇诐 讛讝讛 砖讻专 砖诪谞讛 砖专爪讬诐 砖注住拽转 讘住讜讙讬讛 讝讜, 讜讻谞讙讚 讝讛 拽讬讘诇 砖诪讜谞讛 讚讘专讬诐. "讜爪专注转 谞注诪谉 转讚讘拽 讘讱 讜讘讝专注讱 诇注讜诇诐" (诪诇讻讬诐 讘 讛, 讻讝). 讘注谞讬谉 讝讛 诪讘讬讗讬诐 讻讬 诇讗讞专 讗讜转讜 注谞讬谉 谞讗诪专 "讜讗专讘注讛 讗谞砖讬诐 讛讬讜 诪爪专注讬诐" (诪诇讻讬诐 讘 讝, 讙) 讜注诇 讻讱 讗诪专 专' 讬讜讞谞谉: 讝讛 讙讞讝讬 讜砖诇砖转 讘谞讬讜.


谞讗诪专 "讜讬讘讗 讗诇讬砖注 讚诪砖拽" (诪诇讻讬诐 讘 讞, 讝) 讜砖讜讗诇讬诐: 诇诪讛 讛诇讱 诇砖诐? 讗诪专 专' 讬讜讞谞谉: 砖讛诇讱 诇讛讞讝讬专讜 诇讙讞讝讬 讘转砖讜讘讛, 讜诇讗 讞讝专 讘讜. 讗诪专 诇讜: 讞讝讜专 讘讱. 讗诪专 诇讜 讙讬讞讝讬: 讻讱 诪拽讜讘诇谞讬 诪诪讱, 讻诇 诪讬 砖讞讟讗 讜讛讞讟讬讗 讗转 讛专讘讬诐 鈥�/b> 讗讬谉 诪住驻讬拽讬谉 讘讬讚讜 诇注砖讜转 转砖讜讘讛.


讜砖讜讗诇讬诐: 诪讗讬 注讘讚 [诪讛 注砖讛] 讙讬讞讝讬 砖讛讞讟讬讗 讗转 讛专讘讬诐? 讗讬讻讗 讚讗诪专讬 [讬砖 砖讗讜诪专讬诐]: 讗讘谉 砖讜讗讘转 转诇讛 诇讜 诇讞讟讗转 (注讙诇) 讬专讘注诐, 讜讛注诪讬讚讜 讘讚专讱 讝讜 讘讬谉 砖诪讬诐 诇讗专抓, 讜注诇 讬讚讬 讻讱 讛讬讛 谞专讗讛 讚讘专 诪讜驻诇讗 讜讛讬讜 注讜讘讚讬诐 讗讜转讜 讬讜转专. 讜讗讬讻讗 讚讗诪专讬 [讜讬砖 砖讗讜诪专讬诐]: 砖诐 拽讚讜砖 讞拽拽 诇讛 诇讗讜转讛 注讘讜讚讛 讝专讛 讗驻讜诪讛 [注诇 驻讬讛] 讜讛讬转讛 讗讜诪专转 "讗谞讻讬" 讜"诇讗 讬讛讬讛 诇讱".


讜讗讬讻讗 讚讗诪专讬 [讜讬砖 砖讗讜诪专讬诐]: 专讘谞谉 讚讞讛 诪拽诪讬讛 [讞讻诪讬诐 讚讞讛 诪诇驻谞讬讜] 讜诇讗 讛谞讬讞诐 诇讘讜讗 讗诇 讗诇讬砖注, 讚讻转讬讘 [砖谞讗诪专] 诇讗讞专 讗讜转讛 驻专砖讛: "讜讬讗诪专讜 讘谞讬 讛谞讘讬讗讬诐 讗诇 讗诇讬砖注 讛谞讛 谞讗 讛诪拽讜诐 讗砖专 讗谞讞谞讜 讬砖讘讬诐 砖诐 诇驻谞讬讱 爪专 诪诪谞讜" (诪诇讻讬诐 讘 讜, 讗), 诪讻诇诇 砖注讚 讛讗讬讚谞讗 [注讻砖讬讜] 诇讗 讛讜讛 讚讞讬拽 [讛讬讛 讚讞讜拽] 讛诪拽讜诐, 讜诪讚讜注 鈥� 诪驻谞讬 砖讻诇 注讜讚 讛讬讛 讙讬讞讝讬 砖诐 讛讬讛 讚讜讞讛 讗讜转诐.


讬讛讜砖注 讘谉 驻专讞讬讛 诪讗讬 讛讬讗 [诪讛 讛讬讛] 讛诪注砖讛 鈥� 讻讚讛讜讛 拽讗 拽讟讬诇 讬谞讗讬 诪诇讻讗 诇专讘谞谉 [讻讗砖专 讛讬讛 讛讜专讙 讬谞讗讬 讛诪诇讱 讗转 讛讞讻诪讬诐], 砖诪注讜谉 讘谉 砖讟讞 讗讟诪讬谞讛讜 讗讞转讬讛 [讛讟诪讬谞讛 讗讜转讜 讗讞讜转讜] 砖讛讬转讛 讗砖转讜 砖诇 讬谞讗讬, 讜讗讬诇讜 专' 讬讛讜砖注 讘谉 驻专讞讬讛 讗讝诇 注专拽 [讛诇讱 讘专讞] 诇讗诇讻住谞讚专讬讗 砖诇 诪爪专讬诐. 讻讬 讛讜讛 砖诇诪讗 [讻讗砖专 谞注砖讛 砖诇讜诐] 讘讬谉 讬谞讗讬 讜讛讞讻诪讬诐, 砖诇讞 诇讬讛 [诇讜] 砖诪注讜谉 讘谉 砖讟讞 诇专' 讬讛讜砖注 诪讻转讘 讝讛: 诪谞讬 (诪诪谞讬) 讬专讜砖诇讬诐 注讬专 讛拽讜讚砖 诇讱 讗诇讻住谞讚专讬讗 砖诇 诪爪专讬诐: 讗讞讜转讬! 讘注诇讬 砖专讜讬 讘转讜讻讱 讜讗谞讬 讬讜砖讘转 砖讜诪诪讛. 讗诪专 专' 讬讛讜砖注 讘谉 驻专讞讬讛: 砖诪注 诪讬谞讛 [诇诪讚 诪讻讗谉] 诪专诪讝 讝讛 讛讜讛 诇讬讛 砖诇诪讗 [讬砖 诇讜 砖诇讜诐] 讜讗驻砖专 诇讞讝讜专.


讻讬 讗转讗 [讻讗砖专 讘讗] 专' 讬讛讜砖注 讞讝专讛 诇讗专抓 讬砖专讗诇 讗拽诇注 诇讛讛讜讗 讗讜砖驻讬讝讗 [谞讝讚诪谉 诇驻讜谞讚拽 讗讞讚] 拽诐 拽诪讬讬讛讜 讘讬拽专讗 砖驻讬专, 注讘讚讬 诇讬讛 讬拽专讗 讟讜讘讗 [注诪讚 诇驻谞讬讛诐 讘讻讘讜讚 讬驻讛, 讜注砖讜 诇讜 讻讘讜讚 讛专讘讛], 讬转讬讘 讜拽讗 诪砖转讘讞 [讬砖讘 专' 讬讛讜砖注 讘谉 驻专讞讬讛 讜讛讬讛 诪砖转讘讞] 讘讛诐, 讜讗讜诪专: 讻诪讛 谞讗讛 讗讻住谞讬讗 讝讜! 讗诪专 诇讬讛 [诇讜] 讬砖讜 讛谞讜爪专讬 砖讛讬讛 讗讞讚 诪转诇诪讬讚讬讜: 专讘讬, 讗讘诇 注讬谞讬讛 砖诇 讛讗砖讛 讟专讜讟讜转 (讝讜诇讙讜转 讚诪注讜转). 讗诪专 诇讬讛 [诇讜]: 专砖注, 讘讻讱 讗转讛 注讜住拽 讘讛住转讻诇讜转 讘谞砖讬诐? 讗驻讬拽 讗专讘注 诪讗讛 砖驻讜专讬 讜砖诪转讬讛 [讛讜爪讬讗 讗专讘注 诪讗讜转 砖讜驻专讜转 讜谞讬讚讛 讗讜转讜]. 讻诇 讬讜诪讗 讗转讗 诇拽诪讬讛 讜诇讗 拽讘诇讬讛 [讻诇 讬讜诐 讛讬讛 讘讗 讬砖讜 诇驻谞讬讜 讜诇讗 拽讬讘诇 讗讜转讜 讘讞讝专讛].


讬讜诪讗 讞讚 讛讜讛 拽专讬 [讬讜诐 讗讞讚 讛讬讛 拽讜专讗] 专' 讬讛讜砖注 讘谉 驻专讞讬讛 拽专讬转 (拽专讬讗转) 砖诪注, 讗转讗 诇拽诪讬讛 [讘讗 讬砖讜 诇驻谞讬讜]. 讛讜讛 讘讚注转讬讛 诇拽讘讜诇讬讛 [讛讬讛 讘讚注转讜 诇拽讘诇讜] 讘驻注诐 讝讜, 讗讞讜讬 诇讬讛 讘讬讚讬讛 [讛专讗讛 诇讜 讘讬讚讜] 砖讬诪转讬谉, 讜讗讬诇讜 讬砖讜 住讘专 诪讚讞讗 讚讞讬 诇讬讛 [讞砖讘 砖讛讜讗 讚讜讞讛 讗讜转讜] 诇讙诪专讬, 讗讝诇 讝拽祝 诇讘讬谞转讗 驻诇讞讗 [讛诇讱 讛注诪讬讚 诇讘讬谞讛 讜注讘讚 讗讜转讛] 讻注讘讜讚讛 讝专讛. 讗诪专 诇讬讛 [诇讜] 专' 讬讛讜砖注 讘谉 驻专讞讬讛: 讞讝讜专 讘讱! 讗诪专 诇讬讛 [诇讜]: 讻讱 诪拽讜讘诇谞讬 诪诪讱, 讻诇 讛讞讜讟讗 讜诪讞讟讬讗 讗转 讛专讘讬诐 讗讬谉 诪住驻讬拽讬谉 讘讬讚讜 诇注砖讜转 转砖讜讘讛. 砖讗诪专 诪专 [讛讞讻诐]: 讬砖讜 讛谞讜爪专讬 讻讬砖祝 讜讛住讬转 讜讛讚讬讞 讜讛讞讟讬讗 讗转 讬砖专讗诇.


转谞讬讗 [砖谞讜讬讛 讘专讬讬转讗], 专' 砖诪注讜谉 讘谉 讗诇注讝专 讗讜诪专, 讬爪专 讛专注, 转讬谞讜拽, 讜讗砖讛 鈥�/b> 转讛讗 砖诪讗诇 讚讜讞讛 讜讬诪讬谉 诪拽专讘转, 砖讗诐 讚讜讞讬诐 讗讜转诐 讬讜转专 诪讚讬 讬讻讜诇 讛讚讘专 诇讛讘讬讗 诇讬讚讬 谞讝拽.


讘 诪砖谞讛 谞诪爪讗 讛讛讜专讙 (讛专讜爪讞) 注讚 砖诇讗 谞注专驻讛 讛注讙诇讛 鈥�/b> 转爪讗 讛注讙诇讛 讜转专注讛 讘注讚专, 讜讗讬谉 讘讛 砖讜诐 拽讚讜砖讛 诪讬讜讞讚转. 讗诐 谞诪爪讗 诪砖谞注专驻讛 讛注讙诇讛, 讗祝 注诇 驻讬 砖诇讗 注砖讜 讗转 讻诇 讛讟拽住 鈥� 讗住讜专讛 讘讛谞讗讛 讜转拽讘专 讘诪拽讜诪讛, 砖讛专讬 注诇 住驻拽 讘讗转讛 诪转讞讬诇转讛 砖诇讗 讛讬讛 讘专讜专 诪讬 讛专讜爪讞 鈥� 讻讬驻专讛 住驻讬拽讛, 讻诇讜诪专, 住讬讬诪讛 讗转 转驻拽讬讚讛 讜讛诇讻讛 诇讛 讜讛专讬讛讬 注讙诇讛 注专讜驻讛 诇讻诇 讚讘专. 谞注专驻讛 讛注讙诇讛 讜讗讞专 讻讱 谞诪爪讗 讛讛讜专讙 鈥�/b> 讛专讬 讝讛 讬讛专讙, 讜讗讬谉 讗讜诪专讬诐 砖讻讘专 谞转讻驻专 诇讜 注诇 讬讚讬 注专讬驻转 讛注讙诇讛.


注讚 讗讞讚 讗讜诪专 "专讗讬转讬 讗转 讛讛讜专讙" 讜注讚 讗讞讚 讗讜诪专 "诇讗 专讗讬转", 讗砖讛 讗讜诪专转 "专讗讬转讬" 讜讗砖讛 讗讜诪专转 "诇讗 专讗讬转" 鈥�/b> 讛讬讜 注讜专驻讬谉 讗转 讛注讙诇讛, 砖讻诇 讝诪谉 砖讗讬谉 注讚讜转 讘专讜专讛 注诇 讛专讜爪讞 鈥� 诪讘讬讗讬诐 注讙诇讛 注诇 讛住驻拽. 讜讻谉 讗诐 注讚 讗讞讚 讗讜诪专 "专讗讬转讬" 讜砖谞讬诐 讗讜诪专讬诐 "诇讗 专讗讬转" 鈥�/b> 讛讬讜 注讜专驻讬谉, 砖住讜诪讻讬诐 注诇 讛砖谞讬诐. 砖谞讬诐 讗讜诪专讬诐 "专讗讬谞讜" 讜讗讞讚 讗讜诪专 诇讛谉 "诇讗 专讗讬转诐" 鈥�/b> 诇讗 讛讬讜 注讜专驻讬谉.


讜注讜讚 讗诪专讜 诪砖专讘讜 讛专讜爪讞谞讬谉 讘讟诇讛 注讙诇讛 注专讜驻讛. 诪砖讘讗 讗诇讬注讝专 讘谉 讚讬谞讗讬, 讜转讞讬谞讛 讘谉 驻专讬砖讛 讛讬讛 谞拽专讗, 讞讝专讜 诇拽专讜转讜 "讘谉 讛专爪讞谉", 砖讻讬讜谉 砖讻讘专 讛讬讜 讗谞砖讬诐 专讜爪讞讬诐 诪驻讜专住诪讬诐 讘专讘讬诐 鈥� 砖讜讘 诇讗 讛讬讛 诪拽讜诐 诇注讙诇讛 注专讜驻讛.


 讜注讜讚 讗诪专讜 诪砖专讘讜 讛诪谞讗驻讬诐 驻住拽讜 讛诪讬诐 讛诪专讬诐 砖诇讗 讛砖拽讜 讗转 讛住讜讟讜转. 讜专' 讬讜讞谞谉 讘谉 讝讻讗讬 讛讜讗 砖讛驻住讬拽谉 砖谞讗诪专: "诇讗 讗驻拽讜讚 注诇 讘谞讜转讬讻诐 讻讬 转讝谞讬谞讛 讜注诇 讻诇讜转讬讻诐 讻讬 转谞讗驻谞讛 讻讬 讛诐 注诐 讛讝讜谞讜转 讬驻专讚讜


"(讛讜砖注 讚, 讬讚), 砖讛诐 注爪诪诐 讛讬讜 谞讜讗驻讬诐. 诪砖诪转 讬讜住讬 讘谉 讬讜注讝专 讗讬砖 爪专讬讚讛 讜讬讜住讬 讘谉 讬讛讜讚讛 讗讬砖 讬专讜砖诇讬诐 鈥�/b> 讘讟诇讜 讛讗砖讻诇讜转, 讻诇讜诪专, 讛诐 讛讬讜 讗讞专讜谞讬 讛讗砖讻讜诇讜转, 讻讗砖专 讬讘讜讗专 注谞讬讬谞诐, 砖谞讗诪专: "讗讬谉 讗砖讻讜诇 诇讗讻讜诇 讘讻讜专讛 讗讜转讛 谞驻砖讬" (诪讬讻讛 讝, 讗). 讜注讜讚 讘住讬驻讜专 讛注讘专: 讬讜讞谞谉 讻讛谉 讙讚讜诇 讛注讘讬专 (讘讬讟诇) 讗转 讛讜讚讬讬转 讛诪注砖专, 砖诪讝诪谞讜 讗讬谉 诪转讜讜讚讬诐 注讜讚 注诇 讘讬注讜专 讛诪注砖专讜转. 讗祝 讛讜讗 讘讟诇 讗转 讛诪注讜专专讬谉 讜讗转 讛谞讜拽驻讬谉 砖讛讬讜 讘诪拽讚砖.

